Muzeul Național al Bucovinei continuă proiectele de educație muzeală dedicate elevilor. La Muzeul de Științele Naturii se va organiza lecția muzeală "Vestitorii primăverii", care se va desfășura pe parcursul lunii martie. Vor fi prezentate curiozități despre animalele care ies din hibernare (bursucul, ariciul, pârșul de alun, liliacul, ursul, hârciogul, șarpele și micile rozătoare), modalitățile de hrănire și diferitele tipuri de adăpost specifice fiecărui animal amintit mai sus. Și păsările călătoare care revin la vechile cuiburi (cocorul, gâștele și rațele sălbatice, rândunica, barza, pescărușii și multe altele) au tainele lor, care vor fi descoperite pe parcursul acestor lecții. Este primăvară și natura revine la viață prin primele plante care apar acum: podbalul, ghiocelul, brândușele, viorelele și narcisele. Lecția se va finaliza cu realizarea unor semne de carte cu plantele primăverii. Programările se pot face direct la standul muzeului sau la 0230 213 775 și 0747 553 697. Prețul biletului este 3 lei/copil.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.